stanford-oval/wikipedia huggingface dataset:
Selous

Selous
| --- | --- |
Sijainti:  Lindin alue Tansania
Pinta-ala:  55 000,0 km2, 51 200,0 km2, 214,9 km2 
| --- | --- |
Nimi alkuperäiskielellä:  Selous 
Tyyppi:  Riistansuojelualue 
Perustettu:  1922
muokkaa - muokkaa wikitekstiä - muokkaa Wikidataa
Eläimiä alueella.
Selous on yksi maailman suurimmista riistansuojelualueista Tansanian kaakkoisosassa: alueen pinta-ala on 43 600 neliökilometriä. Alueella elää leijonia, leopardeja, sarvikuonoja ja seeproja ja monia muita villieläimiä. Suuria eläimiä on yli 300 000, johon kuuluu muun muassa yli 40 000 norsua, 100 000 kafferipuhvelia ja 3 000–4 000 leijonaa ja maailman suurin hyeenakoirapopulaatio, jonka koko on yli 800 yksilöä.
Puisto on nimetty Britannian armeijan kapteenin Frederick Selousin mukaan, joka kaatui alueella ensimmäisessä maailmansodassa vuonna 1917 taistelussa Saksan Itä-Afrikan siirtomaajoukkoja vastaan. Hän oli suurriistanmetsästäjä ja varhaisia luonnonsuojelijoita.
Selousin riistansuojelualue perustettiin vuonna 1922 yhdistämällä jo Saksan siirtomaahallinnon aikana perustettuja suojelualueita, ja se on kuulunut vuodesta 1982 Unescon maailmanperintöluetteloon. Kesäkuussa 2014 Unesco luokitteli Selousin vaarantuneeksi runsaan salametsästyksen vuoksi. Kansainvälisen luonnonsuojeluliiton (IUCN) luokituksessa Selous on luokassa 4, joka vastaa Suomessa lähinnä nimikettä suojelualue.
Puiston pohjoisosassa käy matkailijoita katsomassa eläimiä, kun taas eteläosassa harjoitetaan metsästystä.
Aiheesta muualla

Kuvia tai muita tiedostoja aiheesta Selous Wikimedia Commonsissa
Seppo Heikkinen

| Seppo Heikkinen |
| --- | --- |

Henkilötiedot
Syntynyt: Iisalmi
Kirjailija
Esikoisteos:  Myyty maa (2007)
Aiheesta muualla
Löydä lisää kirjailijoitaKirjallisuuden teemasivulta
Seppo Heikkinen on eläkkeellä oleva Yleisradion pitkäaikainen historiaohjelmien toimittaja. Hän on tehnyt yli sata jaksoa Ylen historiapodcasteihin. Hänen toimittamiaan sarjoja ovat mm. Viikingit – ryöväreitä, kauppiaita ja tutkimusmatkailijoita, Suomen muinaiset kuninkaat, Yhteiskunnan unohtamat, Yleisistä naisista seksityöntekijöihin, Matka keskiajan Suomeen, Suomi talvisodassa ja Suomi jatkosodassa.
Hän toimittanut myös historia-aiheisia artikkeleita Ylen verkkosivuille.
Heikkinen on koulutukseltaan valtiotieteen ja kauppatieteiden maisteri ja on työskennellyt myös vuosina 1998–2000 omassa yrityksessään Tuotantoyhtiö Damascoksessa ja vuosina 1990–1993 Unescon palveluksessa Chilessä.
Heikkinen on kirjoittanut kaksi Tammen julkaisemaa romaania: Myyty Maa 2007 ja Mansikkakarnevaalit (2011) .
Aiheesta muualla

Viikingit – ryöväreitä, kauppiaita ja tutkimusmatkailijoita. Podcast. Yle Areena.
Suomen muinaiset kuninkaat. Podcast. Yle Areena.
Yhteiskunnan unohtamat. Podcast. Yle Areena.
Yleisistä naisista seksityöntekijöihin. Podcast. Yle Areena.
Matka keskiajan Suomeen. Podcast. Yle Areena.
Suomi talvisodassa. Podcast. Yle Areena.
Suomi jatkosodassa. Podcast. Yle Areena.
historia-aiheisia artikkeleita. Podcast. Yle Areena.
Seppo Harjanne

Seppo Harjanne (s. 20. helmikuuta 1948 Helsinki) on suomalainen rallin kartanlukija. Hän toimi kartanlukijana muun muassa Timo Saloselle 1979–1988 ja Tommi Mäkiselle 1990–1997.
Harjanne saavutti kolme rallin maailmanmestaruutta. Salosen kanssa Peugeot'lla 1985 sekä Mäkisen kanssa Mitsubishilla vuosina 1996 ja 1997. MM-sarjan osakilpailuvoittoja Harjanteelle kertyi vuosina 1974–1997 kaikkiaan 20.
Viimeisen MM-osakilpailunsa Harjanne ajoi Tommi Mäkisen kanssa RAC-rallissa 1997. Tämän jälkeen hän on satunnaisesti istunut Juha Kankkusen kyydissä erilaisissa näytösajoissa.
Koulutukseltaan hän on ekonomi.
Aiheesta muualla

Seppo Harjanteen rallit (englanniksi)
Selmer

Selmerin alttofonin kello.
Selmer on ranskalainen soitinvalmistaja. Yritys perustettiin Pariisissa vuonna 1885. Selmer tunnetaan erityisesti puhallinsoittimistaan. Yrityksen tuotteista etenkin saksofonit ovat saavuttaneet maineensa useiden ammattilaisten soittimina. Selmerin soittimia ovat käyttäneet useat tunnetut jazz-muusikot, kuten John Coltrane, Benny Goodman, Louis Armstrong ja Harry James.
Aiheesta muualla

Yrityksen kotisivut
Seppo Hassi

Seppo Hassi (s. 2. heinäkuuta 1961 Hyvinkää) on ollut Vaasan yliopiston  matematiikan professori vuodesta 2001.
Hassi valmistui Helsingin yliopistosta filosofian kandidaatiksi vuonna 1983 ja väitteli filosofian tohtoriksi vuonna 1991.
Ennen nimittämistään professoriksi Vaasan yliopistoon Hassi työskenteli Helsingin yliopiston tilastotieteen laitoksella assistenttina ja yliassistenttina vuodesta 1985 ja tuntiopettajana Teknillisessä korkeakoulussa. Hassi on Helsingin yliopiston matematiikan dosentti.
Hassin tutkimukset painottuvat muun muassa operaattori- ja spektraaliteoriaan.
Aiheesta muualla

Hassin julkaisut ja asiantuntijatehtävät Vaasan yliopiston tutkimustietokannassa[vanhentunut linkki]
Mathematics Genealogy Project: Seppo Hassi (englanniksi)
Senni Ronkainen

Senni Maria Ronkainen (s. 23. elokuuta 1993 Kotka) on suomalainen korkeushyppääjä. Hän edustaa Karhulan Urheilijoita ja hänen valmentajanaan on vuodesta 2014 lähtien toiminut Juha Isolehto.
Ronkainen on voittanut sisäratojen SM-kilpailuista pronssia korkeushypystä vuonna 2014. Ennätyksikseen hän on hypännyt hallissa tuloksen 1,82 metriä (2013) ja ulkona 1,84 (2013).
The Number of the Beast (kappale)

| ”The Number of the Beast” Iron Maiden |
| --- | --- | --- |

Singlen tiedot
 Albumilta: The Number of the Beast
 B-puoli: ”Remember Tomorrow (Live)”
 Äänitetty : Battery-studiolla vuonna 1982.
 Julkaistu: Alkuperäinen single 26. huhtikuuta 1982  Vuoden 2005 single 3. tammikuuta 2005
 Formaatti: LP, CD
 Tekijä(t): Steve Harris
 Tuottaja(t): Martin Birch
 Tyylilaji: Heavy metal
 Kesto: 04.49
 Levy-yhtiö: EMI
Iron Maidenin muut singlet
| ”Run to the Hills” 1982 | ”The Number of the Beast” 1982 | ”Flight of Icarus” 1983 |
”The Number of the Beast” on brittiläisen heavy metal -yhtye Iron Maidenin kappale. Sen on kirjoittanut yhtyeen basisti Steve Harris, ja se on viides raita Iron Maidenin vuoden 1982 studioalbumilla The Number of the Beast. ”The Number of the Beast” on yhtyeen uran tunnetuimpia kappaleita, ja se on ollut julkaisustaan lähtien vakionumerona lähes kaikissa yhtyeen konserteissa. Kappale julkaistiin myös The Number of the Beast -albumin toisena singlenä 26. huhtikuuta 1982 b-puolenaan vuonna 1981 konsertissa äänitetty versio kappaleesta ”Remember Tomorrow”.
Julkaisunsa yhteydessä kappale sai osakseen runsaasti huomiota uskonnollisissa ryhmissä erityisesti Yhdysvalloissa, jossa vanhemmat muun muassa polttivat lastensa levyjä pitäen kappaletta saatananpalvontana.
Kappale on Activisionin kehittämässä pelissä Guitar Hero III: Legends of Rock. Lisäksi se kuuluu myös Activisionin kehittämään Tony Hawk-pelisarjan neljännen osan soundtrackilla.
Tausta

Albumin nimikappale "The Number of the Beast" (engl. pedon luku) aiheutti Yhdysvalloissa paljon keskustelua ja kohua Raamatusta otetun nimensä ja sanoitustensa vuoksi. Useat fundamentalistiset, kristilliset järjestöt väittivät kappaleen houkuttelevan nuorisoa saatananpalvontaan ja vaativat amerikkalaisvanhempia hävittämään lastensa heavy metal -albumit. Iron Maidenin jäsenet joutuivat rauhoittamaan kohua kertomalla, että kappale pohjautui basisti Steve Harrisin näkemään painajaiseen ja että sillä ei nimestään huolimatta ole mitään tekemistä saatananpalvonnan tai satanismin kanssa.
Kappale alkaa Ilmestyskirjan 12. luvun 12. jaetta ja 13. luvun 18. jaetta mukailevalla siteerauksella:
»Woe to you, oh Earth and Sea, for the devil sends the beast with wrath, because he knows the time is short.. Let him who hath understanding reckon the number of the beast. For it is a human number. Its [[..]] number is six hundred and sixty-six.»
Suomenkielisen Uuden testamentin vastaavat jakeet ovat:
»Voi maata ja merta, sillä perkele on astunut alas teidän luoksenne pitäen suurta vihaa, koska hän tietää, että hänellä on vähän aikaa!» 
(.)
»Tässä on viisaus. Jolla ymmärrys on, se laskekoon pedon luvun; sillä se on ihmisen luku. Ja sen luku on kuusisataa kuusikymmentä kuusi (sic).» 
(.)
Saavutukset

VH1 listasi "The Number of the Beastin" seitsemänneksi parhaaksi metallikappaleeksi koskaan.
Martin Popoff listasi kirjassaan The Top of 500 metal songs kappaleen kuudenneksi.
Kappaleet

The Number of the Beast – 4.49 (säv. Harris)
Remember Tomorrow (live in Italy) – 5.26 (säv. Harris/Di'Anno)
| ”The Number of the Beast (live)” Iron Maiden |
| --- | --- | --- |

Singlen tiedot
 Julkaistu: 3. tammikuuta 2005
 Tyylilaji: heavy metal
 Levy-yhtiö: EMI
Iron Maidenin muut singlet
| ”"Rainmaker"” 2003 | ”"The Number of the Beast (live)"” 2005 | ”"The Trooper (live)"” 2006 |
Vuoden 2005 version kappaleet > CD

The Number of the Beast – 3.50 (säv. Harris)
The Number of The Beast (live Brixton Academy, Lontoo 19-21 Maaliskuuta 2002) – 4.48 (säv. Harris)
Hallowed Be Thy Name (live Brixton Academy, Lontoo 19-21 Maaliskuuta 2002) – 7.39 (säv. Harris)
The Number of the Beast (video) – 3.50 (säv. Harris)
The Number of the Beast (live 2002) – .00 (säv. Harris)
Vuoden 2005 version kappaleet > 7" red vinyl

The Number of the Beast – 3.50 (säv. Harris)
The Number of The Beast (live Brixton Academy, Lontoo 19-21 Maaliskuuta 2002) – 4.48 (säv. Harris)
Vuoden 2005 version kappaleet > 12" picture disc

The Number of the Beast – 3.50 (säv. Harris)
The Number of The Beast (live Brixton Academy, Lontoo 19-21 Maaliskuuta 2002) – 4.48 (säv. Harris)
Remember tomorrow – 5.26 (säv. Harris/Di'Anno)
Kokoonpano

Bruce Dickinson – laulu
Dave Murray – kitara
Adrian Smith – kitara, taustalaulu
Steve Harris – basso, taustalaulu
Clive Burr – rummut
Saksan liittopäivävaalit 1994

Saksan 13. liittopäivävaalit järjestettiin 16. lokakuuta 1994. Vaaleissa valittiin liittopäivien kaikki 672 jäsentä. Äänestämässä kävi 47 737 999 ihmistä äänestysaktiivisuuden ollessa 79,0 prosenttia.
Aiheesta muualla

Kuvia tai muita tiedostoja aiheesta Saksan liittopäivävaalit 1994 Wikimedia Commonsissa
Seututie 645

Seututie 645 oli vuoteen 1996 asti Suolahden ja Sumiaisten välinen tie. Vuoden 1996 tienumerointiuudistuksessa tie muutettiin yhdystieksi 6450 sen liikenteellisen merkityksen vähennyttyä. [lähde? ]
Senni Hietanen

Senni Hietanen (s. 7. lokakuuta 1993) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa marraskuusta 2018 alkaen seitsemän ottelua, joissa hän on tehnyt yhdeksän maalia ja saanut yhden maalisyötön.
Naisten Salibandyliigassa Hietanen on edustanut Porvoon Salibandyseuraa kausina 2009–2013, tamperelaista Kooveeta kausina 2013–2015 ja 2017–2018 sekä hämeenlinnalaista Steelersiä kaudella 2016–2017. Hän pelasi Steelersissä jo kaudella 2015–2016 joukkueen ollessa I-divisioonassa. Seuraava kausi liigassa jäi Hietasen osalta lyhyeksi hänen saatuaan syyskuussa leikkauksen vaatineen vamman. Kaudeksi 2019–2020 hän palaa Kooveehen. Hän pelasi Sveitsin liigassa kauden 2018–2019 Unihockey Berner Oberlandin joukkueessa.
Sarah Louise Young

| Sarah Louise Young> Henkilötiedot |
| --- | --- |
Syntynyt: 15. huhtikuuta 1971 (ikä 53)
Pornonäyttelijä
Taiteilijanimet:  Sarah Young
Aktiivisena:  1989–2003
Silmien väri:  Ruskea
Hiusten väri:  Ruskea
Pituus:  160 cm
Paino:  50 kg
Aiheesta muualla
Kotisivut
IMDb
Sarah Louise Young (s. 15. huhtikuuta 1971, Greater London, Englanti) on brittiläinen pornonäyttelijä.
Young vietti suurimman osan lapsuudestaan Hampshiressä. Young siirtyi vuonna 1989 pornoalalle. Hän lopetti uransa vuonna 1997 ja ryhtyi opiskelemaan lakia.
Valikoitu filmografia

The Sarah Young Collection 1 (1989)
Manor House Fantasies (1991)
Sarah Young's Sexy Secrets No. 1 (1992)
The Best of Sarah Young 2 (1992)
Private Affairs: Vol 8 (1993)
The Golden Girl, Parts 1 to 4 (1993-1994)
Naked Neighbours (1994)
Nikita, Sexy Killer (1995)
Sarah on Heat (1996)
Palkinnot ja huomionosoitukset

Venus Award 1997: "Paras eurooppalainen naisnäyttelijä"
Hot d´Or Porn Awards 1995: "Paras eurooppalainen elokuva" (ehdokkuus)
Aiheesta muualla

Sarah Louise Young Internet Movie Databasessa. (englanniksi)
Seututie 658

Seututie 658 on yksi Suomen seututeistä. Sen pituus on noin 33 kilometriä. Se alkaa Pihtiputaan Elämäjärveltä nelostien varrelta ja päättyy kantatiehen 58, noin viisi kilometriä Haapajärven keskustasta kaakkoon. Tien kunto on varsinkin kaakkoispään puolelta välttävä, vaikka tieosuus on ollut viimeisimpänä remontoitavien osuuksien joukossa. Muuten tie kokonaisuudessaan on tyydyttävää tasoa. [lähde? ]
Sakari Alanko

Sakari Alanko.
Sakari Mikonpoika Alanko (synt. Zaharia Nikiforovitš Dorofejev, 5. syyskuuta 1885 Uhtua – 13. marraskuuta 1942 Helsinki) oli suomalainen varatuomari.
Elämä

Vienan Karjalassa syntynyt Alanko muutti kahdeksanvuotiaana sukulaistensa luokse Raumalle. Hän kirjoitti ylioppilaaksi Rauman yhteislyseosta 1904 ja suoritti oikeustutkinnon Helsingin yliopistossa vuonna 1912. Opiskeluaikoinaan Alanko oli perustamassa Vienan Karjalaisten Liittoa. Valmistuttuaan hän toimi Kurun ja Teiskon sekä Nastolan piirien nimismiehenä. Virassa ollessaan Alanko joutui suorittamaan Venäjän armeijan asepalveluksen Mikkelin varuskunnassa, koska hänellä ei vielä ollut Suomen kansalaisuutta.
Sisällissodan aikana Alanko osallistui koillisrintaman taisteluihin tiedusteluosaston päällikkönä. Sodan päätyttyä hänet nimitettiin 1918 Tampereen poliisilaitoksen etsivän osaston johtajaksi. Vuosina 1927–1928 Alanko muodosti Gustaf Ignatiuksen, Anton Kotosen, F. J. Leinon ja O. A. Wilkmanin kanssa valtioneuvoston asettaman komitean, joka laati mietinnön rikospoliisin uudistamisesta. Vuodesta 1929 lähtien Alanko työskenteli Valtion poliisikoulun opettajana ja hän oli myös koulun varajohtaja vuodesta 1936. Jatkosodan käynnistyttyä 1941 Alanko nimitettiin Kansanhuoltoministeriön tarkkailuosaston päälliköksi.
Alanko kuoli sydänkohtaukseen Helsingissä 57-vuotiaana.
Sauna Hermanni

Saunan kyltti
Sauna Hermannin sisäänkäynti
Sauna Hermanni on Helsingin Hermannissa sijaitseva vuonna 1953 rakennettu yleinen sauna.
Yhdessä Kotiharjun saunan kanssa se edustaa Helsingin vanhoja perinteisiä korttelisaunoja, joita sotavuosien jälkeen oli toiminnassa kymmeniä eri puolilla kaupunkia, kunnes lämmin juokseva vesi yleistyi kodeissa.
Yleistä

Hermanni on ollut perustamisestaan lähtien jatkuvalämmitteinen sähkösauna. Kimmo Helistön mukaan Hermanni edustaa korttelisaunojen toista sukupolvea, joka syntyi ensimmäisen sukupolven puulla lämpiävien kertalämmitteisten saunojen jälkeen.
Hermannin tilat on sisustettu 1950-luvun tyylillä, ja niihin mahtuu miesten puolelle 25 ja naisten puolelle 20 henkilöä. Saunan viimeisimpinä vetäjinä ovat toimineet vuodesta 2009 Sielun Veljet -yhtyeen Jouko Hohko vaimonsa Jaana Pietilän kanssa, ja vuodesta 2013 Mika Ahonen.
Aiheesta muualla

Sauna Hermannin kotisivut
Seychellien presidentti

| Seychellien presidentti |
| --- | --- |
 President of the Republic of Seychelles
 
 
 Nykyinen Wavel Ramkalawan 26. lokakuuta 2020 lähtien
Virka-asunto:  Valtiontalo
Kauden pituus:  5 vuotta, uudelleenvalinta mahdollinen
Perustettu:  29. kesäkuuta 1976
Ensimmäinen:  James Mancham
Kotisivut:  
Seychellien presidentti on Seychellien valtionpäämies. Presidentti valitaan  suoralla kansanvaalilla, ellei kukaan ehdokkaista saa yli 50 % äänistä, voidaan käydä toinen kierros. Presidenttikauden pituus on viisi vuotta, sama henkilö voidaan valita korkeintaan kahdelle kaudelle.
Maan perustuslain mukaan presidentinvaaleissa ehdokkaiksi voivat asettua sellaiset henkilöt, jotka täyttävät seuraavat ehdot:
Seychellien kansalainen
henkilöä ei ole erikseen kielletty rekisteröitymästä äänestäjäksi
Luettelo Seychellien presidenteistä

| No | Nimi | Kuva | Virkakausi | Puolue |
| --- | --- | --- | --- | --- |
| 1 | James Mancham (1939–2017) |  | 1976–1977 | Seychelles Democratic Party Parti démocratique seychellois |
| 2 | France-Albert René (1935–2019) |  | 1977–2004 | Seychellien kansanpuolue (Parti Lepep) |
| 3 | James Michel (1944–) |  | 2004–2016 | Seychellien kansanpuolue (Parti Lepep) |
| 4 | Danny Faure (1962–) |  | 2016–2020 | Seychellien kansanpuolue (Parti Lepep) |
| 5 | Wavel Ramkalawan (1959–) |  | 2020– | Linyon Demokratik Seselwa |
Seututie 662

Seututie 662 on tie, joka johtaa Tiukasta Kristiinankaupunkiin. Tien pituus on 5 kilometriä.
Tie saa alkunsa Tiukassa, missä tie alkaa valtatien 8 liittymästä. Seututie kulkee Kristiinankaupunkia kohti kaupungin pohjoispuolelta, kunnes se päättyy Köydenpunojankadun risteykseen. Tästä reitti jatkaa matkaansa osana Kristiinankaupungin katuverkkoa Merikatuna. Tien osoitenimi on koko matkalla Kristiinankaupungintie.
Vuonna 2021 tien liikennemäärät olivat koko matkalla noin 700 ajoneuvoa vuorokautta kohden.
Shallow Water

Shallow Waterin koulu
Shallow Water on kylä Scottin piirikunnan eteläosassa läntisessä Kansasissa Yhdysvalloissa. Se sijaitsee Scott Cityn ja Garden Cityn välisen valtatien varrella, ja on Garden City Western Railwayn pohjoinen päätepiste.
Shallow Wateriin perustettiin postitoimisto 13. tammikuuta 1913, ja suljettiin 31. lokakuuta 1957. Alun perin Garden City, Gulf & Northern Railwayn rakentama rautatielinja kaupunkiin valmistui 1909, ja ensimmäinen matkustajajuna saapui kaupunkiin 30. joulukuuta.
Rymdinvasion i Lappland

| Rymdinvasion i Lappland |
| --- | --- |

Ohjaaja:  Virgil W. Vogel
Käsikirjoittaja:  Arthur C. Pierce, Robert M. Fresco
Tuottaja:  Bertil Jernberg, Gustaf Unger
Säveltäjä:  Harry Arnold
Kuvaaja:  Hilding Bladh
Leikkaaja:  Ernst R. Rolf, Shirley Citron
Pääosat:  Sten Gester, Barbara Wilson, Robert Burton
Valmistustiedot
Valmistusmaa:  Ruotsi, Yhdysvallat
Tuotantoyhtiö:  Gustaf Unger Films, AB Fortuna Film
Ensi-ilta:  1959
Kesto:  72 min
Alkuperäiskieli:  englanti, ruotsi
Aiheesta muualla
IMDb 
Elonet
AllMovie
Infobox OKNimi-testi OK: 
Rymdinvasion i Lappland (englanniksi Space Invasion of Lapland, Invasion of the Animal People, Horror in the Midnight Sun tai Terror in the Midnight Sun) on yhdysvaltalais-ruotsalainen tieteiskauhuelokuva vuodelta 1959. Sen on ohjannut Virgil W. Vogel. Elokuva kertoo Ruotsin Lappiin laskeutuvista avaruusolioista, ja se on saanut kulttimainetta kehnoutensa johdosta.
Juoni

Meteoriitin kaltainen tulipallo putoaa talviseen Ruotsin Lappiin. Amerikkalaiset ja ruotsalaiset geologit lähtevät putoamispaikalle ja löytävät avaruusaluksen ja siitä ulos tulleen karvaisen hirviön, joka aiheuttaa hävitystä ja kauhua.
Näyttelijät

| 0 | 1 | 2 |
| --- | --- | --- |
|  Sten Gester  | … |  geologi Erik Engström   |
|  Robert Burton  | … |  geologi H. Vance Wilson   |
|  Barbara Wilson  | … |  Diane, Wilsonin pojantytär   |
|  Åke Grönberg  | … |  geologi Henrik   |
|  Bengt Blomgren  | … |  Robert Bottiger, ilmavoimien eversti   |
|  Gösta Prüzelius  | … |  Walter Ullman, tiedeakatemian jäsen   |
|  Doreen Denning  | … |  Anna, Ullmanin sihteeri   |
|  Ittla Frodi  | … |  tyttö urheiluautossa   |
|  Brita Borg  | … |  laulajatar   |
|  Lars Åhrén  | … |  hirviö   |
|  John Carradine  | … |  kertoja   |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: sv:Rymdinvasion i Lappland & en:Space Invasion of Lapland
Käännös suomeksi
Shalom Luani

Shalom Luani vuonna 2017.
Shalom Luani (s. 5. elokuuta 1994) on amerikansamoalainen jalkapalloilija ja amerikkalaisen jalkapallon pelaaja. Hänet tunnetaan parhaiten jalkapalloilijana ja hänen joukkueensa on Amerikan Samoan pääsarjassa pelaava Tafuana Jets. Luanin pelipaikka on hyökkääjä. Hän ratkaisi Amerikan Samoan jalkapallomaajoukkueelle maan historian ensimmäisen FIFA-voiton Tongan jalkapallomaajoukkuetta vastaan. Hän on pelannut vuodesta 2011 asti maajoukkueessa kahdeksan ottelua ja tehnyt niissä kaksi maalia, ollen yhdessä Ramin Ottin kanssa maan kaikkien aikojen paras maalintekijä. Amerikkalaisessa jalkapallossa Luani pelaa puolustavana pelaajana, ja hän kuuluu maansa alle 19-vuotiaiden maajoukkueeseen. Hän on 185 senttimetriä pitkä.
Käännös suomeksi
Saksan liittopäivävaalit 1990

Saksan 12. liittopäivävaalit järjestettiin 2. joulukuuta 1990. Kyseessä olivat yhdistyneen Saksan ensimmäiset liittopäivävaalit. Vaaleissa valittiin liittopäivien kaikki 662 jäsentä. 46 995 915 ihmistä kävi äänestämässä äänestysaktiivisuuden ollessa 77,8 prosenttia. Näissä vaaleissa puolue pääsi poikkeuksellisesti äänikynnyksen yli, jos se sai vähintään viisi prosenttia äänistä joko Länsi- tai Itä-Saksassa, kun normaalisti Saksassa on vaadittu viiden prosentin kannatusta valtakunnallisella tasolla.
Tulokset

Liittokansleri Helmut Kohlin johtama CDU/CSU:n ja FDP:n koalitiohallitus säilytti enemmistönsä liittopäivillä ja jatkoi siten Saksan johdossa. Vastaperustettu PDS sai ensimmäistä kertaa edustajia liittopäiville.
Aiheesta muualla

Kuvia tai muita tiedostoja aiheesta Saksan liittopäivävaalit 1990 Wikimedia Commonsissa
Shinsaku Tsukawaki

| Mitalit> Maa:   Japani.Miesten voimistelu. Olympialaiset  | Mitalit> Maa:   Japani.Miesten voimistelu. Olympialaiset  | Mitalit> Maa:   Japani.Miesten voimistelu. Olympialaiset  | Maa:   Japani> Miesten voimistelu. |
| --- | --- | --- | --- |
|  Hopeaa | Melbourne 1956 | joukkuekilpailu |  |
Shinsaku Tsukawaki (jap. 塚脇 伸作; 3. tammikuuta 1931 Ōmuta, Fukuokan prefektuuri – 15. syyskuuta 1993) oli japanilainen voimistelija ja olympiamitalisti. Hän kilpaili vuoden 1956 kesäolympialaisissa Melbournessa ja oli siellä mukana saamassa hopeaa joukkuevoimistelussa. Lisäksi hän osallistui samoissa kisoissa yksilökilpailuihin ja jäi esimerkiksi moniottelussa 12. sijalle.
Shinoona Al-Habsi

Shinoona Salah Al-Habsi (arab. شنونة الحبسي‎; s. 3. heinäkuuta 1993) on omanilainen pikajuoksija. Hän kilpaili vuoden 2012 kesäolympialaisissa Lontoossa. Hän putosi siellä naisten 100 metrin juoksussa ensimmäisellä kierroksella jäätyään eränsä neljänneksi ajalla 12,45.
Senni Eskelinen

Senni Anna Maaria Eskelinen (s. 18. lokakuuta 1986) on suomalainen sähkökanneltaja. Eskelinen on käynyt Kuopion musiikkilukion ja opiskellut sen jälkeen Sibelius-Akatemiassa kansanmusiikkiosastolla.
Yksi Eskelisen yhtyeistä on rockia, jazzia ja kansanmusiikkia yhdistelevä Stringpurée Band, jonka ensialbumi Senni Eskelinen & Stringpurée Band julkaistiin huhtikuussa 2008. Eskelinen soittaa kanteletta myös Nightwishin Dark Passion Play -albumilla. Eskelinen soittaa myös kokoonpanossa Selma.
Eskelinen on konsertoinut muun muassa Pori Jazzeilla ja Kaustinen Folk Music Festivaleilla sekä tehnyt kiertueen Japanissa Minna Padilla & The Helsinki Koto Ensemblen mukana. Hän on voittanut useita kanteleensoiton Suomen-mestaruuksia soolona ja eri kokoonpanoissa.
Aiheesta muualla

Senni Eskelisen kotisivut (Arkistoitu – Internet Archive)
Kanteleen kesätyöläinen – Eskelisen haastattelu Voimassa 5/06 (Arkistoitu – Internet Archive)
Stringpurée Band Myspacessa (englanniksi)
Seppo Heikki Salonen

Seppo Heikki Salonen 2008
Seppo Heikki Ilmari Salonen (s. 27. maaliskuuta 1938) on suomalainen toimittaja. Hän on työskennellyt toimittajana Yleisradiossa ja päätoimittajana Suomen Sosialidemokraatti -lehdessä sekä vapaana toimittajana.